Program Luna
Program Luna je porodica svemirskih letjelica bivšega Sovjetskog Saveza (SSSR-a) namijenjenih istraživanju Mjeseca. U sklopu toga Programa lansirane su između 1959. i 1976. ukupno 24 letjelice, kojima su se prikupljali znanstveni podatci, a koji su trebali poslužiti i za planiranje budućih sovjetskih misija s ljudskom posadom.

Postignuća Programa Luna 
 Luna 1 (1959.) bila je prva letjelica lansirana sa Zemlje koja je postigla brzinu oslobađanja (drugu kozmičku brzinu) i udaljila se iz Zemljine putanje;
 Luna 2 (1959.) je prva dodirnula Mjesečevo tlo udarivši u nj; 
 Luna 3 je obišla Mjesec i poslala prve snimke njegove nevidljive (dalje) strane; te su snimke, iako slabe razlučivosti, omogućile izradbu prvih karata toga dijela Mjeseca;
 Luna 9 bila je prva letjelica koja se meko spustila na Mjesec (1966.) i televizijskim putem poslala snimke njegove površine iz neposredne blizine;
 Luna 10 (1966.) je ušla u putanju oko Mjeseca i postala njegov prvi umjetni satelit;
 Luna 16 (1970.) bila je prva automatska letjelica koja je na Zemlju poslala uzorke Mjesečeva tla;
 Luna 17 je na Mjesečevu površinu meko spustila daljinski upravljano Mjesečevo vozilo Lunohod 1 (1970.).

Sva polijetanja iz Programa Luna

Izvori 

Istraživanje Mjeseca